Α.Ο. Αίολος Τρικάλων

Ο Αθλητικός Όμιλος Αίολος Τρικάλων ήταν ελληνικό καλαθοσφαιρικό σωματείο το οποίο έδρευε στα Τρίκαλα, όπου και βρισκόταν η έδρα του, το Δημοτικό Κλειστό Γυμναστήριο Τρικάλων. Επίσημα χρώματα του αποτελούσαν το κόκκινο, το μπλε και το λευκό. Πρόεδρος της ομάδας ήταν ο Δημήτρης Παπαγεωργίου.

Το τμήμα καλαθοσφαίρισης ανδρών αγωνιζόταν την περίοδο 2012–2018 στα επαγγελματικά πρωταθλήματα με την επωνυμία «Trikala Basketball Club». Παράλληλα, το ερασιτεχνικό γυναικείο τμήμα και τα τμήματα υποδομών εξακολουθούσαν να εμφανίζονται στις διάφορες διοργανώσεις ως «Α.Ο. Αίολος Τρικάλων». Τον Αύγουστο του 2021 ανακοινώθηκε η σύμπραξη του Α.Ο. Αίολος Τρικάλων με τον Γ.Σ. Γόμφων με στόχο τη δημιουργία ενιαίας ανταγωνιστικής ομάδας που θα συμμετείχε στο πρωτάθλημα της Β΄ Εθνικής Κατηγορίας.

 Τμήμα καλαθοσφαίρισης ανδρών 

 Ιστορική αναδρομή 
Έχοντας συμπληρώσει 15 χρόνια παρουσίας στα τοπικής εμβέλειας Πρωταθλήματα της Ε.Σ.ΚΑ.Θ., ο Αίολος Τρικάλων πραγματοποίησε την υπέρβαση την αγωνιστική περίοδο 2007-08, οπότε και κατέκτησε την κορυφή του τελικού βαθμολογικού πίνακα της Α' Κατηγορίας Ανδρών. Εκτός από το τρόπαιο, ο σύλλογος απέκτησε αυτόματα και το δικαίωμα ανόδου, για πρώτη φορά στην ιστορία του, στους Ομίλους της Γ' Εθνικής Κατηγορίας.

Ήδη από την παρθενική του περίοδο, 2008-09, ο σύλλογος των Τρικάλων έδειξε τη δυναμική του, ισοβαθμώντας μετά το τέλος της αγωνιστικής δράσης στην κορυφή με το Μαντουλίδη (19 νίκες και 7 ήττες). Τελικά αρκέστηκε στη 2η θέση βάσει των επόμενων κριτηρίων κατάταξης.

Οι καλές επιδόσεις της ομάδας συνεχίστηκαν και την επόμενη χρονιά, 2009-10, οπότε και ξαναμοιράστηκε την κορυφή της βαθμολογίας του Ομίλου του, αυτή τη φορά με το Φίλιππο Βέροιας (23 νίκες και 3 ήττες). Παρ' όλα αυτά, τη στιγμή αυτή βρέθηκε εκείνος σε πλεονεκτική θέση, κατακτώντας τόσο το Πρωτάθλημα όσο και την άνοδο στη Β' Εθνική Κατηγορία.

Την αγωνιστική περίοδο, 2010-11 ο Αίολος ήρθε αντιμέτωπος με 15 ακόμη συλλόγους στη Β' Εθνική, η οποία διεξαγόταν τότε σε ένα και μοναδικό όμιλο. Στην τελική βαθμολογική κατάταξη βρέθηκε στην 9η θέση έχοντας απολογισμό 13 νίκες και 17 ήττες. Την ίδια χρονιά αγωνίστηκε για πρώτη χρονιά στο Κύπελλο Ελλάδος, αποκλείοντας σε πρώτη φάση τον Απόλλωνα Πατρών.«Κύπελλο Ελλάδος Ανδρών 2010-11» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Εκπλήξεις στα Τρίκαλα και στο Πέραμα», άρθρο στον ιστότοπο InfoBasket.gr, 15 Σεπτεμβρίου 2010. Κατόπιν, γνώρισε με τη σειρά του την ήττα και κατά συνέπεια τον αποκλεισμό από τον Ερμή Περάματος με σκορ 71-67.«Μπάσκετ: Τα αποτελέσματα της Α΄ φάσης του Κυπέλλου Ελλάδος», άρθρο στον ιστότοπο SportEna.com, 19 Σεπτεμβρίου 2010. 	

Η επόμενη περίοδος, 2011-12, υπήρξε επίσης κομβική για την ιστορία του συλλόγου. Έχοντας συγκεντρώσει 28 νίκες και 2 ήττες απέναντι σε 15 αντιπάλους, ο Αίολος κατέκτησε το Πρωτάθλημα με σαφή διαφορά από το δεύτερο σύλλογο, λαμβάνοντας το εισιτήριο για την Α2 Εθνική Κατηγορία. Προπονητής την επιτυχημένη αυτή χρονιά ήταν ο Γιάννης Τζήμας.«Στην Α2 και μαθηματικά ο Αίολος» , άρθρο στον ιστότοπο OnSports.gr, 24 Μαρτίου 2012. Σε ό,τι αφορά το Κύπελλο, αφού απέκλεισε αρχικά τον Πανελευσινιακό,«Πήρε το ντέρμπι ο Αίολος» , άρθρο στον ιστότοπο BasketNet.gr, 14 Σεπτεμβρίου 2011. η ομάδα κατόπιν αποχαιρέτησε τη διοργάνωση στην 1η Αγωνιστική της Β' Φάσης, κατόπιν ήττας από το Περιστέρι με σκορ  66-76.«Κύπελλο Ελλάδος Ανδρών 2011-12» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αίολος Τρικάλων-Περιστέρι 66-76», άρθρο στον ιστότοπο PeristeriNews.gr, 18 Σεπτεμβρίου 2011.«Προκρίθηκε ο Κολοσσός», άρθρο στον ιστότοπο Sport24.gr, 18 Σεπτεμβρίου 2011.

Το καλοκαίρι αυτό, οπότε και ο σύλλογος ανήλθε σε επαγγελματική κατηγορία, αποφασίστηκε μαζί με την αλλαγή της νομικής σύστασης του ανδρικού τμήματος και η αλλαγή του ονόματός του σε «Trikala Basketball Club».«Τέλος ο Αίολος, Τρίκαλα ξανά», άρθρο στον ιστότοπο Sport24.gr, 11 Σεπτεμβρίου 2011. Τα ερασιτεχνικά τμήματα υποδομών συνέχισαν να διατηρούν την παλαιά ονομασία. Παράλληλα άλλαξε και το σήμα του συλλόγου ώστε να θυμίζει εκείνο της επιφανέστερης ποδοσφαιρικής ομάδας της πόλης, του Α.Ο. Τρίκαλα.

Την περίοδο 2019-2020, με την ονομασία πλέον «Α.Ο. Αίολος Τρικάλων», συμμετείχε στο 3ο όμιλο της Γ' Εθνικής και με 15 νίκες και δύο ήττες ανακηρύχθηκε πρωταθλητής και κέρδισε την άνοδο στην Β' Εθνική.

Τον Αύγουστο του 2021 ανακοινώθηκε η σύμπραξη του Α.Ο. Αίολος Τρικάλων με τον Γ.Σ. Γόμφων με στόχο τη δημιουργία ανταγωνιστικής ομάδας που θα συμμετείχε στο πρωτάθλημα της Β΄ Εθνικής με την μετονομασία σε «Αίολος–Γόμφοι Τρικάλων». Στο τέλος Μαΐου του 2022 ανακοινώθηκε πως στο σχήμα θα προσχωρούσε με το ίδιο σκεπτικό η έτερα ομάδα της πόλης που αγωνιζόταν στην ίδια Κατηγορία, οι Ίκαροι Τρικάλων, οι οποίοι είχαν τερματίσει στην 5η θέση.«Ενώνουν δυνάμεις Αίολος-Γόμφοι και Ίκαροι Τρικάλων», άρθρο στον ιστότοπο MagnesiaNews.gr, 31 Μαΐου 2022.«Η ισχύς εν τη ενώσει για το μπάσκετ των Τρικάλων…», άρθρο στον ιστότοπο InfoBasket.gr, 31 Μαΐου 2022. Έτσι δημιουργήθηκε το σωματείο «Trikala Basket», κάτι το οποίο σήμανε οριστικά την παύση λειτουργίας του ανδρικού τμήματος μπάσκετ του Αιόλου Τρικάλων.

  Τίτλοι 
Γ΄ Εθνική καλαθοσφαίρισης ανδρών:
2009-10, 2019-20
A1 Θεσσαλίας: 
2007-08

 Τμήμα καλαθοσφαίρισης γυναικών 

Το τμήμα καλαθοσφαίρισης γυναικών του Α.Ο. Αιόλου Τρικάλων μετέχει στις κατηγορίες της Ε.Σ.ΚΑ.Θ..

 Ιστορική αναδρομή 
Την αγωνιστική περίοδο 2013-14 το γυναικείο τμήμα του Αιόλου πέτυχε το πρώτο του σημαντικό επίτευγμα σε τοπικό επίπεδο κατακτώντας το πρώτο του Πρωτάθλημα Γυναικών της Ε.Σ.ΚΑ.Θ..«Αποτελέσματα ΕΣΚΑΘ: Πανηγυρικά πρωταθλητής ο Αίολος Τρικάλων!», άρθρο στον ιστότοπο WePlayBall.gr, 14 Μαΐου 2014. Προπονητής τη χρονιά αυτή ήταν ο Παναγιώτης Τσιμέας. Το πρωτάθλημα διεξήχθη σε δύο ομίλους, με 4 ομάδες να ανταγωνίζονται στην τελική φάση για το εισιτήριο στο Ειδικό Πρωτάθλημα Ανόδου στην Α2 Εθνική Κατηγορία. Το προνόμιο αυτό απέκτησε ο Αίολος, ο οποίος κλήθηκε να αντιμετωπίσει τις πρωταθλήτριες ομάδες των υπόλοιπων Ενώσεων του Βορρά: Νέα Τρίγλια, Α.Ο.Κ. Βέροιας, Λασσάνη Κοζάνης και Ασπίδα Ξάνθης.«Αποτελέσματα Μπαράζ Α2 Βορρά: Επιλαχών για άνοδο ο Λασσάνης!», άρθρο στον ιστότοπο WePlayBall.gr, 1 Ιουλίου 2014. Τελικά, συγκεντρώνοντας 1 νίκη και 3 ήττες, απέτυχε να ανέλθει στις εθνικές κατηγορίες.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2014-15, ο Α.Ο. Αίολος Τρικάλων λαμβάνει μέρος στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Θεσσαλίας.

Έδρα του Αιόλου είναι το Δημοτικό Κλειστό Γυμναστήριο Τρικάλων, χωρητικότητας 2.500 καθήμενων θεατών. Πρόεδρος του διοικητικού συμβουλίου είναι ο Δημήτρης Παπαγεωργίου. Καθήκοντα πρώτου προπονητή διατηρεί ο Χάρης Φόρος.

 Παραπομπές 

Κατηγορία:Α.Ο. Αίολος Τρικάλων
Κατηγορία:Αθλητικοί σύλλογοι Τρικάλων
Κατηγορία:Ιδρύσεις αθλητικών συλλόγων το 1993
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1993
Κατηγορία:Σωματεία Ε.Σ.ΚΑ.Θ.